
Kamen iz Rosette 


Iz Wikipedije, slobodne enciklopedije 

Kamen iz Rosette je kamen koji je omogucio desifriranje pisma antickog Egipta, a otkriven je 15. srpnja 
1799. pokraj gradica Rosette (danas Rashid), smjestenog u delti Nila 40-tak milja od Aleksandrije. 

Prilikom radova na rekonstrukciji stare tvrdave, koje su izvodili pripadnici Napoleonovog ekspedicionog 
korpusa (spremajuci se za napad britanskih i turskih snaga) u tom podrucju, kapetan Pierre Bouchard vidio 
je crnu bazaltnu plocu. Zapazio je da ploca sadrzi 3 sekcije, a svaka od njih bila je ispisana drugim pismom. 
Ubrzo je shvatio vaznost svog otkrica i poslao tu plocu u Kairo ucenjacima koje je Napoleon poveo sa 
svojom ekspedicijom. Oni su izradili prepise tekstova koje su vidjeli na ploci i to je kasnije omogucilo 
prodiranje u tajne egipatskog pisma hijeroglifa. To je pismo stoljecima bilo tajna, unatoc pokusajima 
mnogih da proniknu u nju. Dvije godine kasnije, francuska vojska u Egiptu je porazena i predala se, a svi 
pronadeni antikviteti u posjedu Francuza (ukljucujuci i kamen iz Rosette) morali su biti predani Britancima. 
Danas je originalni kamen iz Rosette u British Museumu u Londonu. 


Vaznost kamena 


Sadrzaj teksta na kamenu iz Rosette ima malen znacaj, ali kamen je izuzetno vazan jer je na vrhu ispisano 
nekih 14 linija (redaka) hijeroglifa, u sredini 32 linije demotskog pisma, a na dnu 54 linije grckog pisma. 
Premda su naucnici gotovo odmah po otkricu kamena preveli ispis na grckom, ostalo nisu mogli razumjeti. 



Dio kamena ispisan hijeroglifima 


Medutim, 1808. godine mladi francuski naucnik i lingvist Jean- 
Frangois Champollion (u dobi od 18 godina) zapoceo je 
istrazivati natpise s kopije kamena iz Rosette i pismo drevnih 
Egipcana u naporu da desifrira misteriozne hijeroglife. Dugo 
vremena nije bilo rezultata, a onda je pretpostavio da sva tri 
teksta (na tri razlicita pisma) imaju isti sadrzaj. To se pokazalo 
ispravnim zakljuckom, a s obzirom da je grcki jezik bio dobro 
poznat, klupko se polako pocelo odmotavati. Cetrnaest godina 
kasnije (1822.) Champollion je potvrdio da su neki hijeroglifi 
bili fonogrami (fonetski ili zvucni), a drugi opet piktogrami 
(slikovni). U 1824. godini on objavljuje svoju znamenitu knjigu 
egipatskih hijeroglifa, u kojoj je ustvrdio osnovne temelje 
kompleksnog sistema hijeroglifskog pisanja. 


Bilo je to otkrice - da egipatsko hijeroglifsko pismo primjenjuje kombinacije ideograma i fonetskih znakova 
- koje je omogucilo proboj u prijevod tog pisma. Konacno, ta sposobnost otvorila je vrata spoznaje 
kompletne povijesti antickog Egipta i radanje nove znanstvene discipline - egiptologije . 


> Kamen iz Rosette na Wikimedijinoj ostavi 

